CELEX: 42020X0242
Language: hr
Date: 2020-02-21 00:00:00
Title: Pravilnik UN-a br. 142 – Jedinstvene odredbe o homologaciji vozila s obzirom na ugradnju guma [2020/242]

21.2.2020   
            
            
               HR
            
            
               Službeni list Europske unije
            
            
               L 48/60
            
         
      Samo izvorni tekstovi UNECE-a imaju pravni učinak prema međunarodnom javnom pravu. Status i datum stupanja na snagu ovog Pravilnika treba provjeriti u najnovijem izdanju dokumenta UNECE-a TRANS/WP.29/343/, koji je dostupan na: http://www.unece.org/tran/main/wp29/wp29wgs/wp29gen/wp29fdocstts.html
      Pravilnik UN-a br. 142 – Jedinstvene odredbe o homologaciji vozila s obzirom na ugradnju guma [2020/242]
      Obuhvaća sav važeći tekst do:
      dopune 1. izvornoj verziji Pravilnika – datum stupanja na snagu: 16. listopada 2018.
      Ovaj je dokument isključivo informativne prirode. Vjerodostojni i pravno obvezujući tekstovi su:
      
                  —
               
               
                  ECE/TRANS/WP.29/2016/64 i
               
            
                  —
               
               
                  ECE/TRANS/WP.29/2018/14.
               
            SADRŽAJ
      PRAVILNIK
      1.   Područje primjene
      2.   Definicije
      3.   Zahtjev za homologaciju
      4.   Homologacija
      5.   Specifikacije
      6.   Preinake i proširenje homologacije tipa vozila
      7.   Sukladnost proizvodnje
      8.   Sankcije za nesukladnost proizvodnje
      9.   Trajno obustavljena proizvodnja
      10.   Imena i adrese tehničkih službi odgovornih za provođenje homologacijskih ispitivanja te imena i adrese homologacijskih tijela
      PRILOZI
      1.   Opisni dokument
      2.   Izjava
      3.   Izgled homologacijskih oznaka
      1.   PODRUČJE PRIMJENE
      Ovaj se Pravilnik primjenjuje na vozila kategorije M1 (1) s obzirom na ugradnju guma.
      Ne primjenjuje se na vozila koja se koriste pod uvjetima koji nisu kompatibilni s karakteristikama guma razreda C1 ili C2 ni na vozila s obzirom na ugradnju:
      
                  (a)
               
               
                  rezervne jedinice za privremenu uporabu; i/ili
               
            
                  (b)
               
               
                  gume s produženom mobilnosti i/ili sustav za produženu mobilnost u načinu rada s produženom mobilnosti; i/ili
               
            
                  (c)
               
               
                  sustave za praćenje tlaka u gumama.
               
            2.   DEFINICIJE
      Za potrebe ovog Pravilnika:
      2.1.   „tip vozila s obzirom na ugradnju guma” znači vozila koja se ne razlikuju prema bitnim karakteristikama kao što su tipovi guma, oznake minimalne i maksimalne veličine gume, specifikacije kotača koji se mogu ugraditi – dimenzije, dubina nalijeganja, brzina i opterećenje – i karakteristike blatobrana;
      2.2.   Razred gume
      
                  (a)
               
               
                  C1 – gume namijenjene prvenstveno za vozila kategorija M1, N1, O1 i O2;
               
            
                  (b)
               
               
                  C2 – gume namijenjene prvenstveno za vozila kategorija M2, M3, N, O3 i O4 s indeksom nosivosti za jednostruko postavljanje ≤ 121 i simbolom kategorije brzine ≥ „N”;
               
            2.2.1.   „tip gume” znači niz guma koje se ne razlikuju prema sljedećim bitnim karakteristikama:
      
                  (a)
               
               
                  razredu gume: C1 ili C2 u skladu sa stavkom 2.2.; i
               
            
                  (b)
               
               
                  za gume razreda C1, karakteristikama tipa pneumatske gume prema definiciji iz stavka 2.1. Pravilnika br. 30;
               
            
                  (c)
               
               
                  za gume razreda C2, karakteristikama tipa pneumatske gume prema definiciji iz stavka 2.1. Pravilnika br. 54;
               
            2.3.   „oznaka veličine gume” znači oznaka prema definiciji iz stavka 2. Pravilnika br. 30 za gume razreda C1, odnosno stavka 2. Pravilnika br. 54 za gume razreda C2 i C3;
      2.4.   „dubina nalijeganja” znači udaljenost od prednje strane glavine kotača do središnjice naplatka;
      2.5.   „struktura pneumatske gume” znači tehničke karakteristike noseće strukture gume;
      2.6.   „obična guma” znači guma ili guma s produženom mobilnosti namijenjena za uobičajenu uporabu na cesti;
      2.7.   „zimska guma” znači guma s uzorkom gaznog sloja, sastavom gaznog sloja ili strukturom konstruiranim prvenstveno da se u zimskim uvjetima postigne bolji učinak u odnosu na običnu gumu s obzirom na utjecaj gume na pokretanje ili održavanje kretanja vozila;
      2.8.   „guma za posebnu uporabu” znači guma namijenjena za uporabu na cesti i izvan nje ili za druge posebne namjene. Te su gume prvenstveno konstruirane za pokretanje i održavanje kretanja vozila u terenskim uvjetima;
      2.9.   „guma s produženom mobilnosti” znači guma s produženom mobilnosti prema definiciji iz stavka 2. Pravilnika br. 30.;
      2.10.   „rezervna guma za privremenu uporabu” znači guma koja se razlikuje od gume namijenjene za ugradnju na vozila za uobičajene vozne uvjete i koja je namijenjena samo za privremenu uporabu u ograničenim voznim uvjetima;
      2.11.   „kotač” znači cjelina kotača koja se sastoji od naplatka i diska kotača;
      2.12.   „rezervni kotač za privremenu uporabu” znači kotač koji se razlikuje od običnih kotača za tip vozila i koji je namijenjen samo za privremenu uporabu u ograničenim voznim uvjetima;
      2.13.   „jedinica” znači sklop kotača i gume;
      2.14.   „obična jedinica” znači jedinica koja se može ugraditi na vozilo za uobičajenu uporabu;
      2.15.   „rezervna jedinica” znači jedinica koja je namijenjena kao zamjena za običnu jedinicu ako se obična jedinica pokvari; ta jedinica može biti:
      2.16.   „obična rezervna jedinica” znači sklop kotača i gume koji je po oznaci veličine kotača i gume, dubini nalijeganja gume i strukture gume jednak sklopu postavljenom na isti položaj na osovini i na istu konkretnu varijantu i izvedbu vozila za uobičajenu uporabu, uključujući kotače proizvedene od drugog materijala i za čiju se ugradnju mogu upotrebljavati druge vrste matica i svornjaka, ali koji su inače jednaki kotaču za uobičajenu uporabu;
      2.17.   „rezervna jedinica za privremenu uporabu” znači bilo koji sklop kotača i gume koji ne odgovara definiciji običnih rezervnih jedinica za privremenu uporabu, nego nekom od opisa rezervnih jedinica za privremenu uporabu iz stavka 2.10. Pravilnika br. 64;
      2.18.   „simbol kategorije brzine” znači simbol prema definiciji iz stavka 2. Pravilnika br. 30 za gume razreda C1, odnosno stavka 2. Pravilnika br. 54 za gume razreda C2;
      2.19.   „indeks nosivosti” znači vrijednost najvećeg dopuštenog opterećenja gume prema definiciji iz stavka 2. Pravilnika br. 30 za gume razreda C1, odnosno stavka 2. Pravilnika br. 54 za gume razreda C2;
      2.20.   „najveće dopušteno opterećenje gume” znači najveća masa koju guma može nositi ako se upotrebljava u skladu sa zahtjevima za uporabu prema specifikacijama proizvođača gume.
      3.   ZAHTJEV ZA HOMOLOGACIJU
      3.1.   Zahtjev za homologaciju tipa vozila s obzirom na ugradnju guma podnosi proizvođač vozila ili njegov ovlašteni zastupnik.
      3.2.   Zahtjevu se prilažu dokumenti u nastavku u tri primjerka, koji moraju sadržavati navedene pojedinosti:
      3.2.1.   opis tipa vozila s obzirom na elemente iz stavka 5.
      3.3.   Tehničkoj službi koja provodi homologacijska ispitivanja dostavlja se vozilo koje je reprezentativno za tip koji se homologira ili alat kojim se simulira tip vozila koji se homologira.
      4.   HOMOLOGACIJA
      4.1.   Ako tip vozila dostavljenog za homologaciju na temelju ovog Pravilnika ispunjava zahtjeve iz stavka 5. ovog Pravilnika, dodjeljuje mu se homologacija tipa.
      4.2.   Svakom se homologiranom tipu vozila dodjeljuje homologacijski broj. Prve dvije znamenke (trenutačno 00, za izvornu verziju Pravilnika) označavaju niz izmjena koji obuhvaća najnovije bitne tehničke izmjene Pravilnika u trenutku izdavanja homologacije. Ista ugovorna stranka ne smije dodijeliti isti broj drugom tipu vozila s obzirom na ugradnju guma.
      4.3.   Obavijest o dodjeljivanju, odbijanju ili povlačenju homologacije tipa vozila na temelju ovog Pravilnika dostavlja se ugovornim strankama Sporazuma koje primjenjuju ovaj Pravilnik putem obrasca u skladu s predloškom iz Priloga 1. zajedno s fotografijama i/ili nacrtima koje je dostavio podnositelj zahtjeva, u formatu ne većem od A4 (210 × 297 mm), ili presavijenima na taj format, i u odgovarajućem mjerilu.
      4.4.   Na svako se vozilo koje je sukladno s tipom vozila homologiranim na temelju ovog Pravilnika pričvršćuje, na vidljivom i lako dostupnom mjestu naznačenom na homologacijskom obrascu, međunarodna homologacijska oznaka u skladu s primjerom iz Priloga 3. koja se sastoji od:
      4.4.1.   kruga oko slova „E” iza kojeg slijedi razlikovni broj države koja je dodijelila homologaciju (2);
      4.4.2.   desno od kruga propisanog u stavku 4.4.1., broja ovog Pravilnika iza kojeg slijede slovo „R”, crtica i homologacijski broj.
      4.5.   Ako je vozilo sukladno s tipom vozila homologiranim na temelju najmanje jednog drugog pravilnika priloženog Sporazumu u zemlji koja je dodijelila homologaciju na temelju ovog Pravilnika, simbol propisan stavkom 4.4.1. ovog Pravilnika ne treba ponavljati; u tom se slučaju ti pravilnici, homologacijski brojevi i dodatni simboli navode u okomitim stupcima desno od simbola propisanog u stavku 4.4.1.
      4.6.   Homologacijska oznaka mora biti lako čitljiva i neizbrisiva.
      4.7.   Homologacijska oznaka postavlja se blizu pločice s podacima o vozilu ili na nju.
      4.8.   U Prilogu 3. ovom Pravilniku prikazan je primjer homologacijskih oznaka.
      5.   SPECIFIKACIJE
      5.1.   Opći zahtjevi
      5.1.1.   Osim u slučaju primjene odredaba stavka 5.2.4.2., svaka guma postavljena na vozilo, uključujući svaku rezervnu gumu ako je primjenjivo, mora ispunjavati zahtjeve ovog Pravilnika.
      5.1.2.   Svaka guma ugrađena na vozilo, uključujući svaku rezervnu gumu ako je primjenjivo, mora ispunjavati tehničke zahtjeve i prijelazne odredbe pravilnika br. 30, 54 i 117, ovisno o slučaju.
      5.2.   Radna svojstva
      5.2.1.   Postavljanje guma
      5.2.1.1.   Sve gume koje se uobičajeno postavljaju na vozilo, tj. sve gume osim rezervne jedinice za privremenu uporabu, moraju imati istu strukturu.
      5.2.1.2.   Sve gume koje su uobičajeno postavljaju na istu osovinu moraju biti istog tipa.
      5.2.1.3.   Kad se upotrebljavaju gume najveće dopuštene veličine i naplaci najveće dopuštene širine, gibanje u prostoru u kojem se kotač okreće mora biti nesmetano, uzimajući u obzir minimalnu i maksimalnu dubinu nalijeganja, unutar minimalnih i maksimalnih graničnih vrijednosti za ovjes i napravu za upravljanje prema proizvođačevim specifikacijama. To se provjerava ispitivanjem najvećih i najširih guma, uzimajući u obzir primjenjiva odstupanja dimenzija (tj. najveći otklon) u odnosu na oznaku veličine gume iz odgovarajućeg Pravilnika UN-a.
      5.2.1.4.   Tehnička služba i/ili homologacijsko tijelo može dopustiti alternativni postupak ispitivanja (npr. virtualno ispitivanje) radi provjere da su zahtjevi iz stavka 5.2.1.3. ovog Priloga ispunjeni.
      5.2.2.   Indeks nosivosti
      5.2.2.1.   Osim u slučaju primjene odredaba stavka 5.2.4., najveće dopušteno opterećenje svake gume postavljene na vozilo, uključujući običnu rezervnu jedinicu ako postoji, utvrđeno u skladu sa stavkom 5.2.2.2. ovog Pravilnika, mora biti:
      5.2.2.1.1.   ako je riječ o vozilima na koje su jednostruko postavljene gume istog tipa: najmanje pola najveće tehnički dopuštene mase osovine najopterećenije osovine prema proizvođačevim specifikacijama;
      5.2.2.1.2.   ako je riječ o vozilima na koje su jednostruko postavljene gume koje nisu istog tipa: najmanje pola najveće tehnički dopuštene mase osovine prema proizvođačevim specifikacijama za odgovarajuću osovinu;
      5.2.2.1.3.   ako je riječ o vozilima na koje su dvostruko postavljene gume razreda C1: najmanje 0,27 najveće tehnički dopuštene mase osovine prema proizvođačevim specifikacijama za odgovarajuću osovinu;
      5.2.2.1.4.   ako je riječ o osovinama na koje su dvostruko postavljene gume razreda C2: najmanje 0,25 najveće tehnički dopuštene mase osovine s obzirom na indeks nosivosti za dvostruko postavljanje prema proizvođačevim specifikacijama za odgovarajuću osovinu.
      5.2.2.2.   Najveće dopušteno opterećenje gume određuje se kako slijedi:
      5.2.2.2.1.   ako je riječ o gumama razreda C1, uzima se u obzir „najveće dopušteno opterećenje gume” iz stavka 2. Pravilnika br. 30;
      5.2.2.2.2.   ako je riječ o gumama razreda C2, uzima se u obzir tablica „Odnos indeksa nosivosti i brzine” iz stavka 2. Pravilnika br. 54 u kojoj se u obliku funkcije indeksa nosivosti i simbola kategorije nazivne brzine prikazuju varijacije opterećenja koje pneumatska guma mora izdržati uz uzimanje u obzir najveće konstrukcijske brzine vozila.
      5.2.2.3.   Proizvođač je dužan u priručniku vozila, ili nekim drugim komunikacijskim kanalom u vozilu, navesti nužne informacije o indeksu nosivosti zamjenskih guma.
      5.2.3.   Kategorija brzine
      5.2.3.1.   Na svakoj gumi koja se uobičajeno postavlja na vozilo mora biti simbol kategorije brzine.
      5.2.3.1.1.   Ako je riječ o gumi razreda C1, simbol kategorije brzine mora odgovarati najvećoj konstrukcijskoj brzini vozila i, ako je riječ o gumama kategorija brzine V, W i Y, najvećem dopuštenom opterećenju gume iz Pravilnika br. 30.
      5.2.3.1.2.   Ako je riječ o gumi razreda C2, simbol kategorije brzine mora odgovarati najvećoj konstrukcijskoj brzini vozila i vrijednosti na temelju odgovarajuće kombinacije indeksa nosivosti i brzine iz tablice „Odnos indeksa nosivosti i brzine” iz stavka 2. Pravilnika br. 54.
      5.2.3.2.   Zahtjevi iz stavaka 5.2.3.1.1. i 5.2.3.1.2. ne primjenjuju se:
      5.2.3.2.1.   na rezervne jedinice za privremenu uporabu, na koje se primjenjuje stavak 5.2.5. ovog Pravilnika;
      5.2.3.2.2.   na vozila uobičajeno opremljena običnim, a povremeno zimskim gumama; u tom slučaju simbol kategorije brzine zimske gume mora odgovarati ili brzini većoj od najveće konstrukcijske brzine vozila ili najmanje 160 km/h (ili oboje). Ako je najveća konstrukcijska brzina vozila veća od najmanje brzine označene simbolom kategorije brzine na postavljenim zimskim gumama, u vozilu na istaknutom položaju koji mora biti uočljiv i trajno vidljiv vozaču mora biti upozorenje o najvećoj dopuštenoj brzini na kojem se nalazi najniža vrijednost najveće brzine koju podržavaju postavljene zimske gume;
      5.2.3.2.3.   na vozila opremljena gumama za posebnu uporabu. Ako je najveća konstrukcijska brzina vozila veća od najmanje brzine označene simbolom kategorije brzine na postavljenim gumama za posebnu uporabu, u vozilu na istaknutom položaju koji mora biti uočljiv i trajno vidljiv vozaču mora biti upozorenje o najvećoj dopuštenoj brzini na kojem se nalazi najniža vrijednost najveće brzine koju podržavaju gume za posebnu uporabu;
      5.2.3.2.4.   na vozila s ugrađenim sustavom s regulatorom brzine, u kom slučaju simbol kategorije brzine guma mora odgovarati brzini na koju regulator ograničava vozilo. Ako je proizvođač vozila predvidio da će najveća konstrukcijska brzina vozila biti veća od najmanje brzine označene simbolom kategorije brzine na postavljenim gumama, u vozilu na istaknutom položaju koji mora biti uočljiv i trajno vidljiv vozaču mora biti upozorenje o najvećoj dopuštenoj brzini koju gume podržava mora biti vidljivo u vozilu na istaknutom položaju.
      5.2.3.3.   Proizvođač je dužan u priručniku vozila, ili nekim drugim komunikacijskim kanalom u vozilu, navesti nužne informacije o brzini koju podržavaju zamjenske gume.
      5.2.4.   Posebni slučajevi
      5.2.4.1.   Ako je riječ o vozilima konstruiranima za vuču prikolice, dopušteno je da se zbog dodatnog opterećenja na vučnoj spojnici za koju se priključuje prikolica najveće dopušteno opterećenje stražnje gume razreda C1 prekorači za najviše 15 %. U tom se slučaju u priručniku vozila, ili nekim drugim komunikacijskim kanalom u vozilu iz stavka 5.2.3.3., moraju dati jasne informacije i preporuke o najvećoj dopuštenoj brzini vozila ako se vuče prikolica, a ta brzina ni u kojem slučaju ne smije biti veća od 100 km/h, i o tlaku stražnjih guma, a taj tlak mora biti najmanje 20 kPa (0,2 bar) veći od tlakova guma preporučenih za uobičajenu uporabu (tj. bez prikolice).
      5.2.4.2.   U iznimnim slučajevima u kojima je riječ o vozilima projektiranima za uvjete uporabe koji nisu kompatibilni s karakteristikama guma razreda C1 ili C2, zbog čega je potrebno postaviti gume s različitim karakteristikama, zahtjevi iz stavka 5.1.1. ovog Pravilnika se ne primjenjuju ako su ispunjeni svi sljedeći uvjeti:
      5.2.4.2.1.   gume ispunjavaju tehničke zahtjeve i poštuju prijelazne odredbe Pravilnika br. 75 ili Pravilnika br. 106; i
      5.2.4.2.2.   homologacijsko tijelo i tehnička služba smatraju da su gume postavljene na vozilo prikladne za radne uvjete vozila. Vrsta i obrazloženja iznimke moraju se navesti u ispitnom izvješću i u izjavi iz Priloga 2.
      5.2.5.   Rezervni kotači i gume
      5.2.5.1.   Ako je vozilo opremljeno običnom rezervnom jedinicom, ta jedinica mora biti jednake veličine kao gume postavljene na vozilo.
      5.2.5.2.   Svako vozilo s rezervnom jedinicom za privremenu uporabu ili gumama s produženom mobilnosti mora ispunjavati tehničke zahtjeve i poštovati prijelazne odredbe Pravilnika br. 64 s obzirom na zahtjeve za opremanje vozila rezervnim jedinicama za privremenu uporabu i RFT gumama.
      Ako je potrebno poduzeti posebne mjere predostrožnosti radi postavljanja rezervne jedinice za privremenu uporabu na vozilo (npr. rezervna jedinica za privremenu uporabu smije se postaviti samo na prednju osovinu, što znači da se u slučaju neispravne stražnje obične jedinice prvo na stražnju osovinu mora postaviti prednja obična jedinica), to se mora jasno navesti u priručniku vozila, ili nekim drugim komunikacijskim kanalom u vozilu, te se mora provjeriti da su relevantni aspekti stavka 5.2.1.3. ovog Pravilnika ispunjeni.
      6.   PREINAKE I PROŠIRENJE HOMOLOGACIJE TIPA VOZILA
      6.1.   Homologacijsko tijelo koje je homologiralo tip vozila mora se obavijestiti o svakoj preinaci tog tipa vozila. Homologacijsko tijelo tada može:
      
                  (a)
               
               
                  nakon savjetovanja s proizvođačem odlučiti da se izdaje nova homologacija; ili
               
            
                  (b)
               
               
                  primijeniti postupak iz stavka 6.1.1. (revizija) i, ako je primjenjivo, postupak iz stavka 6.1.2. (proširenje).
               
            6.1.1.   Revizija
      Ako su se promijenile pojedinosti iz opisne dokumentacije iz Priloga 1. i ako homologacijsko tijelo smatra da učinjene preinake vjerojatno neće imati znatan štetan učinak te da vozilo u svakom slučaju i dalje ispunjava zahtjeve, preinake se označavaju kao „revizija”.
      U takvom slučaju homologacijsko tijelo izdaje revidirane stranice opisnih dokumenata iz Priloga 1. prema potrebi, pri čemu svaku revidiranu stranicu označava tako da vrsta preinake i datum ponovnog izdavanja budu jasno vidljivi. Smatra se da se taj zahtjev ispunjava pročišćenom i ažuriranom verzijom opisnih dokumenata iz Priloga 1. kojoj je priložen detaljan opis preinaka.
      6.1.2.   Proširenje
      Preinaka se označava kao „proširenje” ako se uz izmjenu pojedinosti u opisnoj dokumentaciji iz Priloga 1.:
      
                  (a)
               
               
                  zahtijevaju daljnje inspekcije ili ispitivanja ili
               
            
                  (b)
               
               
                  promijeni bilo koji podatak u izjavi (uz iznimku njezinih priloga) ili
               
            
                  (c)
               
               
                  zatraži homologacija na temelju novijeg niza izmjena nakon njegova stupanja na snagu.
               
            6.2.   Ugovorne stranke Sporazuma koje primjenjuju ovaj Pravilnik obavješćuju se o potvrđivanju ili odbijanju, uz navođenje preinaka, putem postupka navedenog u stavku 4.3. U skladu s tim sadržaj opisnih dokumenata i ispitnih izvješća priloženih izjavi iz Priloga 1. mijenja se tako da datum zadnje revizije ili proširenja bude vidljiv.
      6.3.   Homologacijsko tijelo koje izdaje proširenje homologacije dodjeljuje serijski broj svakoj izjavi sastavljenoj za takvo proširenje.
      7.   SUKLADNOST PROIZVODNJE
      7.1.   Postupci provjere sukladnosti proizvodnje moraju biti u skladu s općim odredbama iz članka 2. i Dodatka 2. Sporazumu (E/ECE/324-E/ECE/TRANS/505/Rev.2) i ispunjavati sljedeće zahtjeve:
      7.2.   vozila homologirana na temelju ovog Pravilnika moraju biti proizvedena tako da budu sukladna s homologiranim tipom ispunjavanjem zahtjeva iz stavka 5.;
      7.3.   homologacijsko tijelo koje je dodijelilo homologaciju može u bilo kojem trenutku provjeriti metode za provjeru sukladnosti proizvodnje koje se primjenjuju u svakom proizvodnom pogonu. Te se provjere uobičajeno provode jednom u dvije godine.
      8.   SANKCIJE ZA NESUKLADNOST PROIZVODNJE
      8.1.   Homologacija dodijeljena tipu vozila na temelju ovog Pravilnika može se povući ako nisu ispunjeni zahtjevi utvrđeni u stavku 7.
      8.2.   Ako ugovorna stranka Sporazuma povuče homologaciju koju je prethodno dodijelila, dužna je o tome odmah obavijestiti druge ugovorne stranke koje primjenjuju ovaj Pravilnik izjavom u skladu s predloškom iz Priloga 1. ovom Pravilniku.
      9.   TRAJNO OBUSTAVLJENA PROIZVODNJA
      Ako nositelj homologacije potpuno obustavi proizvodnju tipa vozila homologiranog na temelju ovog Pravilnika, dužan je o tome obavijestiti tijelo koje je dodijelilo homologaciju, koje je onda dužno o tome odmah obavijestiti druge ugovorne stranke Sporazuma koje primjenjuju ovaj Pravilnik izjavom u skladu s predloškom iz Priloga 1. ovom Pravilniku.
      10.   IMENA I ADRESE TEHNIČKIH SLUŽBI ODGOVORNIH ZA PROVOĐENJE HOMOLOGACIJSKIH ISPITIVANJA TE IMENA I ADRESE HOMOLOGACIJSKIH TIJELA
      Ugovorne stranke Sporazuma koje primjenjuju ovaj Pravilnik prijavljuju Tajništvu Ujedinjenih naroda imena i adrese tehničkih službi odgovornih za provođenje homologacijskih ispitivanja te homologacijskih tijela koja dodjeljuju homologacije i kojima treba dostaviti obrasce za potvrdu dodjeljivanja, proširenja, odbijanja ili povlačenja homologacije.
      
         (1)  Kako je definirano u Konsolidiranoj rezoluciji o konstrukciji vozila (R.E.3), dokument ECE/TRANS/WP.29/78/Rev.6, stavak 2. – www.unece.org/trans/main/wp29/wp29wgs/wp29gen/wp29resolutions.html
      
         (2)  Kako je definirano u Prilogu 3. Konsolidiranoj rezoluciji o konstrukciji vozila (R.E.3), dokument ECE/TRANS/WP.29/78/Rev.6www.unece.org/trans/main/wp29/wp29wgs/wp29gen/wp29resolutions.html
   
   
      
         PRILOG 1.
         (najveći format: A4 (210 × 297 mm))
         Opisni dokument
         u skladu s Pravilnikom o ugradnji guma
         1.   OPĆENITO
         1.1.   Marka (trgovačko ime proizvođača): …
         1.2.   Tip: …
         1.2.1.   Trgovačka imena (ako postoje): …
         1.3.   Podaci za identifikaciju tipa, ako su označeni na vozilu (1): …
         1.3.1.   Mjesto te oznake: …
         1.4.   Kategorija vozila (2): …
         1.5.   Ime i adresa proizvođača: …
         1.6.   Imena i adrese proizvodnih pogona: …
         1.7.   Ime i adresa proizvođačeva zastupnika (ako postoji): …
         2.   OPĆE KONSTRUKCIJSKE KARAKTERISTIKE VOZILA
         2.1.   Fotografije i/ili crteži reprezentativnog vozila: …
         2.2.   Broj osovina i kotača: …
         2.2.1.   Broj i položaj osovina s dvostrukim kotačima: …
         2.2.2.   Broj i položaj upravljanih osovina: …
         2.2.3.   Pogonske osovine (broj, položaj, međusobna povezanost): …
         3.   MASE I DIMENZIJE (3), (4)
         
         3.1.   Razmaci kotača i širine osovina
         3.1.1.   Razmak kotača svake upravljane osovine (5): …
         3.1.2.   Razmak kotača svih ostalih osovina (5): …
         3.1.3.   Širina najšire stražnje osovine: …
         3.1.4.   Širina krajnje prednje osovine (izmjerena između najizbočenijih točaka guma, ne uzimajući u obzir izbočenje guma blizu tla): …
         3.2.   Najveća tehnički dopuštena masa opterećenog vozila prema proizvođačevoj deklaraciji (6), (7): …
         3.3.   Najveća tehnički dopuštena masa na svakoj osovini: …
         3.4.   Vozilo je/nije (8) prikladno za vuču tereta.
         3.5.   Najveća konstrukcijska brzina vozila (u km/h) (9): …
         4.   OVJES
         4.1.   Gume i kotači
         4.1.1.   Kombinacije guma/kotač (10)
         
         
                     (a)
                  
                  
                     za gume:
                     
                                 —
                              
                              
                                 oznake veličine…
                              
                           
                                 —
                              
                              
                                 indeks nosivosti  (7) …
                              
                           
                                 —
                              
                              
                                 simbol kategorije brzine  (7) …
                              
                           
               
                     (b)
                  
                  
                     za kotače, veličine naplatka i dubine nalijeganja …
                  
               4.1.2.   Osovine
         4.1.2.1   1. osovina:
         4.1.2.2   2. osovina:
         itd.
         4.1.3.   Tlakovi guma prema preporuci proizvođača vozila (kPa): …
         4.1.4.   Opis opreme za pogon u snježnim uvjetima i kombinacija guma/kotač na prednjim i/ili stražnjim osovinama koje odgovaraju tipu vozila prema preporukama proizvođača: …
         4.1.5.   Kratak opis rezervne jedinice za privremenu uporabu (ako postoji): …
         4.1.6.   Kratak opis sustava za praćenje tlaka u gumama (TPMS) (ako je ugrađen): …
         5.   NADOGRADNJA
         5.1.   Blatobrani
         5.1.1.   Kratak opis vozila s obzirom na blatobrane: …
         6.   RAZNO
         6.1.   Uređaji za ograničenje brzine
         6.1.1.   Proizvođači: …
         6.1.2.   Tipovi: …
         6.1.3.   Homologacijski brojevi, ako postoje: …
         6.1.4.   Brzina ili raspon brzina na koju se može namjestiti ograničenje brzine: … km/h
         
            (1)  Ako podaci za identifikaciju tipa vozila sadržavaju znakove koji nisu bitni za opis vozila, sastavnog dijela ili zasebne tehničke jedinice obuhvaćenog ovim opisnim dokumentom, ti se znakovi u dokumentaciji moraju označiti simbolom „?” (npr. ABC??123??).
         
            (2)  Kako je definirano u odjeljku 2. Konsolidirane rezolucije o konstrukciji vozila (R.E.3), dokument TRANS/WP.29/78/Rev.4.
         
            (3)  Ako postoji izvedba s običnom kabinom i izvedba s kabinom za spavanje, potrebno je navesti mase i dimenzije za obje izvedbe.
         
            (4)  Norma ISO 612:1978 – Cestovna vozila – dimenzije motornih i priključnih vozila – nazivi i definicije.
         
            (5)  Točka 6.5. norme ISO 612–1978.
         
            (6)  Kad je riječ o prikolicama ili poluprikolicama i o vozilima spojenima s prikolicom ili poluprikolicom koja znatno okomito opterećuje vučnu spojnicu ili sedlo, to se opterećenje, podijeljeno sa standardnim gravitacijskim ubrzanjem, uključuje u najveću tehnički dopuštenu masu.
         
            (7)  Upisati najveće i najmanje vrijednosti za svaku varijantu.
         
            (8)  Izbrisati ono što nije primjenjivo.
         
            (9)  Kad je riječ o motornim vozilima, ako proizvođač vozila dopušta da se prije ili poslije puštanja vozila u uporabu naprave preinake nekih kontrolnih funkcija (npr. softverom, hardverom, nadogradnjom, odabirom, aktivacijom, deaktivacijom itd.), zbog čega se može povećati najveća brzina, deklarira se najveća moguća brzina koja se može postići prilagođavanjem tih kontrolnih funkcija. Kad je riječ o prikolicama, deklarira se najveća brzina prema proizvođačevim specifikacijama.
         
            (10)  Za gume označene natpisom ZR ispred oznake promjera naplatka namijenjene za postavljanje na vozila s najvećom konstrukcijskom brzinom većom od 300 km/h navode se ekvivalentni podaci.
      
   
   
      
         PRILOG 2.
         IZJAVA
         (najveći format: A4 (210 × 297 mm))
         
                     
                        
                      (1)
                  
                  
                     koju je izdalo:
                  
                  
                     (ime tijela)……
                  
               
            
         
                     o (2):
                  
                  
                     dodjeljivanju homologacije
                  
               
                      
                  
                  
                     proširenju homologacije
                  
               
                      
                  
                  
                     odbijanju homologacije
                  
               
                      
                  
                  
                     povlačenju homologacije
                  
               
                      
                  
                  
                     trajno obustavljenoj proizvodnji
                  
               tipa vozila s obzirom na ugradnju guma
         
                     Homologacijski broj: …
                  
                  
                     Broj proširenja: …
                  
               ODJELJAK I.
         1.   Marka (trgovačko ime proizvođača): …
         2.   Tip: …
         2.1.   Trgovačka imena (ako postoje): …
         3.   Podaci za identifikaciju tipa, ako su označeni na vozilu (3): …
         3.1.   Mjesto te oznake: …
         4.   Kategorija vozila (4): …
         5.   Ime i adresa proizvođa …
         6.   Imena i adrese proizvodnih pogona: …
         7.   Ime i adresa proizvođačeva zastupnika (ako postoji): …
         ODJELJAK II.
         1.   Dodatne informacije: vidjeti Dopunu
         2.   Tehnička služba odgovorna za provođenje homologacijskih ispitivanja: …
         3.   Datum izvješća o ispitivanju: …
         4.   Broj izvješća o ispitivanju: …
         5.   Napomene (ako ih ima): vidjeti Dopunu
         6.   Mjesto: …
         7.   Datum: …
         8.   Potpis: …
         9.   Opisna dokumentacija (prema potrebi) …
         
            Dopuna izjavi br. … o homologaciji tipa vozila s obzirom na ugradnju guma
         
         1.   Dodatne informacije
         1.1.   Kratak opis tipa vozila s obzirom na konstrukciju, dimenzije, oblik i sastavne materijale: …
         1.2.   Kombinacije guma/kotač (uključujući veličinu gume, veličinu naplatka i dubinu nalijeganja): …
         1.3.   Simbol kategorije najniže brzine koji odgovara najvećoj konstrukcijskoj brzini vozila (za svaku varijantu) (za gume označene natpisom ZR ispred oznake promjera naplatka namijenjene za postavljanje na vozila s najvećom konstrukcijskom brzinom većom od 300 km/h navode se ekvivalentni podaci): …
         1.4.   Najmanji indeks nosivosti koji odgovara najvećoj tehnički dopuštenoj masi na svakoj osovini (za svaku varijantu) (ako je primjenjivo, prilagođeno u skladu sa stavkom 5.2.2.2. ovog Pravilnika): …
         1.5.   Kombinacije guma/kotač (uključujući veličinu gume, veličinu naplatka i dubinu nalijeganja) za upotrebu s opremom za pogon u snježnim uvjetima: …
         2.   Vozilo kategorije M1 je/nije (2) prikladno za vuču tereta, a dopušteno opterećenje gume je prekoračeno za … %.
         3.   Vozilo je/nije (2) homologirano na temelju Pravilnika br. 64 s obzirom na rezervnu jedinicu za privremenu uporabu tipa 1/2/3/4/5. (2).
         4.   Vozilo je/nije (2) homologirano na temelju Pravilnika br. 64 s obzirom na sustav za praćenje tlaka u gumama (TPMS)
         4.1.   Kratak opis sustava za praćenje tlaka u gumama (TPMS) (ako je ugrađen): …
         
            (1)  Razlikovni broj države koja je dodijelila/proširila/odbila/povukla homologaciju (vidjeti odredbe o homologaciji u Pravilniku).
         
            (2)  Prekrižiti suvišno.
         
            (3)  Ako podaci za identifikaciju tipa vozila sadržavaju znakove koji nisu bitni za opis vozila, sastavnog dijela ili zasebne tehničke jedinice obuhvaćenog ovim opisnim dokumentom, ti se znakovi u dokumentaciji moraju označiti simbolom „?” (npr. ABC??123??).
         
            (4)  Kako je definirano u Konsolidiranoj rezoluciji o konstrukciji vozila (R.E.3), dokument ECE/TRANS/WP.29/78/Rev.6, stavak 2.
      
   
   
      
         PRILOG 3.
         IZGLED HOMOLOGACIJSKIH OZNAKA
         (vidjeti stavke od 4.4. do 4.4.2. ovog Pravilnika)
         
            
         a = 8 mm (najmanje)
         Ova homologacijska oznaka pričvršćena na vozilo označava da je taj tip vozila homologiran s obzirom na ugradnju guma u Belgiji (E6) na temelju Pravilnika br. 142. Prve dvije znamenke homologacijskog broja označavaju da je homologacija dodijeljena u skladu sa zahtjevima iz Pravilnika br. 142 u izvornoj verziji.